|  |  |
| --- | --- |
| **Az előterjesztés tárgya:** | **11./Tájékoztatás Gazdasági Program, fejlesztési terv elkészítésének kötelezettségéről** |
| **A napirend előterjesztője:** | Tollárné Tóth Tímea polgármester |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal módja:*** **határozat**
 | egyszerű többséggel, nyílt szavazással |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 116. § (1) bekezdése alapján a **képviselő-testület hosszú távú fejlesztési elképzeléseit gazdasági programban*,* fejlesztési tervben rögzíti, melynek elkészítéséért a helyi önkormányzat felelős**.

A gazdasági program*,* fejlesztési terv a képviselő-testület megbízatásának időtartamára vagy azt meghaladó időszakra szól, és helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.

A gazdasági program*,* fejlesztési terv – a vármegyei területfejlesztési elképzelésekkel összhangban – tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.

A gazdasági programot, fejlesztési tervet a képviselő-testület **az alakuló ülését követő hat hónapon belül fogadja el**. Ha a meglévő gazdasági program*,* fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.

Kérem a Tisztelt Képviselő-testületet, hogy az előterjesztést tárgyalja meg és döntsön az alábbi határozati javaslat elfogadásáról.

Miháld, 2024. október 2.

 Tollárné Tóth Tímea s.k.

 polgármester

**Határozati javaslat**

Miháld Község Önkormányzata Képviselő-testülete a gazdasági programját az alakuló ülést követő hat hónapon belül, legkésőbb 2025. március 10. napjáig fogadja el.

A képviselő-testület felkéri a polgármestert, hogy az önkormányzat gazdasági program elkészítéséről gondoskodjon.

Határidő: 2025. március 10.

Felelős: Tollárné Tóth Tímea polgármester